Unntatt offentlighet

jf. offentlighetslovens § 13 første ledd

jf. forvaltningsloven §§ 13 flg.

Deres ref.: Vår ref: Dato:

Navn:
Fødselsnummer: DUF-nummer:
Adresse:
Postnr./sted:

**Vedtak om annullering av (prøve i norsk for voksne innvandrere)/(prøve i samfunnskunnskap for voksne innvandrere)/(Statsborgerprøven)**

**1 Vedtak**

Vi viser til avholdt (prøve i norsk)/(prøve i samfunnskunnskap)/(Statsborgerprøven) (dato).

(Gjør rede for når/hvordan fusk ble oppdaget), har vi avdekket (for eksempel: at du har benyttet (hjelpemiddel), som karakteriseres som fusk. Vi viser til prøvereglementet for nærmere informasjon om tillatte hjelpemidler. Dette innebærer at din prøve vil bli annullert. Ved fusk på prøve i norsk, vil alle delprøver i norsk som du har tatt i denne prøveperioden bli annullert. Det innebærer videre at du ilegges karantene, og du må vente i (karantenens varighet) før du kan ta ny prøve. Dersom du senere velger å melde deg opp til ny prøve, må du betale prøveavgiften selv, jf. *forskrift til integreringsloven* § 43.

**2 Begrunnelse**

Vedtak om annullering begrunnes med at (navn) (gjennom handling) (forstyrret gjennomføringen av prøven)/(hadde med seg (hjelpemiddel), som er regnet for å være ulovlig, til prøvelokalet).

Vedtaket om annullering er fattet med hjemmel i *forskrift til integreringsloven* § 43 første og annet ledd. Se vedlegg for forskriftstekst.

**3 Klageadgang**

Du kan klage på dette vedtaket. Fristen for å klage er tre uker regnet fra den dagen du mottok dette vedtaket. En klage må være skriftlig, og du må begrunne hvorfor du klager på vedtaket.

Du kan lese mer om din rett til å klage i vedlegget.

Med vennlig hilsen

­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 vedtaksfullmektig paraferer
 (navn og tittel) (navn og tittel)

**Vedlegg, vedtak om annullering av prøve**

**Hjemmelsgrunnlag**

Vedtaket er fattet i henhold til *forskrift til integreringsloven* § 43. Forskriften er hjemlet i *lov om integrering gjennom opplæring, utdanning og arbeid* (integreringsloven). Integreringsloven § 46 fastslår at forvaltningsloven også gjelder for vedtak under integreringsloven.

Bestemmelser om bortvisning og annullering av prøve fremgår av *forskrift til integreringsloven* § 43:

*Kandidater som forstyrrer gjennomføring av prøver kan bortvises fra prøvelokalet. Kandidater som har med seg eller bruker ulovlige hjelpemidler, eller på annen måte forsøker å fuske, kan bortvises umiddelbart. Kommunen fatter vedtaket.*

*Dersom det etter prøveavviklingen oppdages at en kandidat har fusket eller forsøkt å fuske, kan prøver i norsk eller prøve i samfunnskunnskap annulleres. Kommunen fatter vedtaket. Dersom fusk eller forsøk på fusk først oppdages ved sensur fatter Kompetanse Norge vedtaket.*

*(...)*

**Klageadgang**

Vedtak om annullering av prøve er et enkeltvedtak. Vedtaket kan påklages innen tre uker regnet fra det tidspunktet du mottok vedtaket. Reglene om klage finnes i forvaltningsloven §§ 28 og 29.

En klage må være skriftlig og må angi en begrunnelse for hvorfor du ønsker å klage.

Klagen sendes til kommunen som har fattet vedtaket. Kommunen vurderer saken på nytt på bakgrunn av klagen og foretar de undersøkelsene som klagen gir grunn til. Kommunen kan fastholde, oppheve eller endre vedtaket dersom kommunen finner grunn til dette på bakgrunn av klagen. Hvis vedtaket fastholdes, sendes klagen til statsforvalteren for ny vurdering og endelig avgjørelse, jf. forvaltningsloven § 28.

Du har, med visse unntak, rett til å se sakens dokumenter. Dette er bestemt i forvaltningsloven §§ 18 og 19.

Eventuelle spørsmål om vedtaket eller om dine klagemuligheter kan rettes til kommunen der du tok prøven.